
UAB Žemaitijos psichikos sveikatos centras

Atviras konkursas (SUPAPRASTINTAS) (VPĮ)

GYDYMO PASKIRTIES – PSICHIKOS DIENOS STACIONARO, APTARNAUJANČIO TELŠIŲ IR PLUNGĖS RAJONŲ GYVENTOJUS, PASTATO KALNO G. 21A TELŠIUOSE REKONSTRUKCIJOS (PRIESTATO STATYBOS) DARBAI 
 
	1. BENDROSIOS NUOSTATOS	
	
	1.1. Perkančioji organizacija UAB Žemaitijos psichikos sveikatos centras, juridinio asmens kodas 180710497, adresas Kalno g. 21A, Telšiai, Lietuva (toliau – perkančioji organizacija), vykdydama šį viešąjį pirkimą numato įsigyti:
1.1.1. Gydymo paskirties – psichikos dienos stacionaro, aptarnaujančio Telšių ir Plungės rajonų gyventojus, pastato Kalno g. 21A Telšiuose rekonstrukcijos (priestato statybos) darbai;
1.2. Šis viešasis pirkimas atliekamas vadovaujantis Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų̨ pirkimų įstatyme.	
	1.3. Šis supaprastintas pirkimas vykdomas atviro konkurso būdu naudojantis Centrinės viešųjų pirkimų informacinės sistemos priemonėmis (toliau – CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu https://pirkimai.eviesiejipirkimai.lt. Dėl klausimų, susijusių su CVP IS sistemos veikimo ypatumais, kreiptis adresu – pagalba@vpt.lt.	
1.4. Išankstinis skelbimas apie pirkimą nebuvo skelbtas.	
	1.5. Pirkimo dokumentų sudedamoji dalis yra skelbimas apie pirkimą, todėl perkančioji organizacija didžiosios dalies skelbime esančios informacijos šiame dokumente pakartotinai neteikia.	
1.6. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.	
1.7. Pateikiant pasiūlymą, tiekėjas patvirtina, kad sutinka su pirkimo sąlygose nustatytomis tolesnėmis pirkimo procedūromis ir būsimos sutarties sąlygomis.
1.8. Perkančioji organizacija, neprisiimdama jokios atsakomybės tiekėjų atžvilgiu, savo iniciatyva, dėl iš anksto nenumatytų aplinkybių arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas, gali nutraukti pirkimo procedūras arba jei buvo pažeisti viešųjų pirkimų principai ir atitinkamos padėties negalima ištaisyti – privalo nutraukti pirkimo procedūras.	
	1.9. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.1 papunkčiu.  Aplinkos apaugos kriterijai nustatyti Pirkimo sąlygų 4 priedo „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ skyriuje „Vadybos sistemos standartai“.
	1.10. Tiesioginį ryšį su tiekėjais CVP IS priemonėmis įgaliotas palaikyti perkančiosios organizacijos atstovas ???????, techniniais klausimais – ?????.
1.11. Vadovaujantis Lietuvos Respublikos viešųjų pirkimų įstatymo (toliau – VPĮ) 35 straipsnio 2 dalies 34 punktu, pirkimo dokumentuose pateikiami šie perkančiosios organizacijos sprendimo neatlikti pirkimo naudojantis centrinės perkančiosios organizacijos paslaugomis argumentai, kaip numatyta VPĮ 82 straipsnio 2 dalies 1 punkte:
1. Argumentai dėl neatlikimo naudojantis centrinės perkančiosios organizacijos paslaugomis:
· Perkančiosios organizacijos specifiniai poreikiai: Centrinės perkančiosios organizacijos vykdomi pirkimai nesuteikia galimybės pilnai įgyvendinti specifinių techninių ir funkcinių reikalavimų, būtinų efektyviam perkančiosios organizacijos veiklos užtikrinimui.
· Laiko ir veiklos specifikos aspektai: Atskirų pirkimų procesas per centrinę perkančiąją organizaciją gali užtrukti ilgiau nei įprastai, o tai neatitinka perkančiosios organizacijos veiklos planavimo poreikių.
· Ekonominis naudingumas: Savarankiškai vykdomo pirkimo atveju galima pasiekti didesnę ekonominę naudą, nes įvertinamos rinkos sąlygos ir potencialūs tiekėjai geriau atitinka perkančiosios organizacijos interesus.
2. Atitiktis VPĮ 82 straipsnio 2 dalies 1 punkto reikalavimams:
· Sprendimas neatlikti pirkimo per centrinę perkančiąją organizaciją priimtas įvertinus visus susijusius teisės aktus, galiojančius reikalavimus ir perkančiosios organizacijos interesus.
	
	2. PIRKIMO OBJEKTAS	
	
	2.1. Šio pirkimo objekto pavadinimas – Gydymo paskirties – psichikos dienos stacionaro, aptarnaujančio Telšių ir Plungės rajonų gyventojus, pastato Kalno g. 21A Telšiuose rekonstrukcijos (priestato statybos) darbai.
2.2. Trumpas objekto aprašymas: Gydymo paskirties – psichikos dienos stacionaro, aptarnaujančio Telšių ir Plungės rajonų gyventojus, pastato Kalno g. 21A Telšiuose rekonstrukcijos (priestato statybos) darbai.
Statybos rūšis – Rekonstrukcija;
Statinio kategorija – Neypatingas statinys;
Statinio pagrindinė naudojimo paskirtis – Gydymo (7.12);
Rekonstruojamo statinio rodikliai:
Aukštų skaičius – 2;
Bendrasis plotas – 815 m2;
Naudingas plotas - 815 m2; 
Užstatytas plotas – 545 m2;
Tūris – 4054 m3.
Detali informacija pateikiama pridedamame techniniame projekte (1 priedas).
2.3. Šis pirkimas nėra skaidomas į pirkimo dalis. Pirkimo neskaidymo į dalis priežastys: dėl statybos proceso, terminų, darbų kokybės ir tolygumo užtikrinimo būtina statybos rangos įsigijimą organizuoti neskaidant į dalis, taip užtikrinant, kad visi sprendiniai bus įgyvendinti savalaikiai ir nesant skirtingų rangovų tarpusavyje nekils ginčų dėl atsakomybės ribų ir darbų apjungimo. Suskaidžius pirkimą į dalis, Perkančioji organizacija akivaizdžiai patirtų ne tik papildomų kaštų, bet sutriktų ir jos vykdoma veikla.
	2.4. Pasiūlymas turi būti pateiktas visai pirkimo dokumentuose nurodytai apimčiai, neskaidant jos smulkiau.	
2.5. Reikalavimai pirkimo objektui nurodyti pirkimo sąlygų 1 priede techniniame projekte (toliau  – techninis projektas) ir 3 priede „Viešojo pirkimo sutarties projektas“. Pirkimo sąlygų 1 priede pateiktame techniniame projekte  ir (ar) kituose pirkimo dokumentuose galimai nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, sertifikatai, standartai, protokolai, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems.	
2.6. Statybos darbai atliekami adresu: Kalno g. 21A Telšiai, statinio projekto dokumentai ir paslaugų, darbų įvykdymo dokumentai pristatomi adresu: UAB Žemaitijos psichikos sveikatos centras, Kalno g. 21A Telšiai.
2.7. Numatomos sudaryti viešojo pirkimo sutarties trukmė – iki visiško sutartinių įsipareigojimų įvykdymo pabaigos.
2.8. Sutarčiai taikoma fiksuotos kainos kainodara. 
2.9. Statinio projekto sąnaudų kiekių žiniaraščiuose nurodyti dydžiai – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis (išreikšta statybos darbų vienetais) – yra apytikriai ir neturi būti laikomi faktiniu ir tiksliu darbų, kuriuos darbų rangovui reikia atlikti, kiekiu. Jei tiekėjo įvykdytų darbų faktinis kiekis skiriasi nuo nurodyto perkamo kiekio (nurodyto statinio projekto kiekių žiniaraštyje ar kitame dokumente), laikoma, kad šie didesni ar mažesni darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo faktinio atliktų darbų kiekio sutarties kaina negali būti keičiama. Taikant šį metodą, jei nesikeičia darbų apimtys, didesni atliktų darbų kiekiai nelaikomi papildomais darbais, o mažesni – atsisakomais darbais. 
2.10. Perkančioji organizacija suteiks galimybę apžiūrėti pirkimo objektą, tačiau apžiūros metu nebus atsakoma į tiekėjo klausimus dėl pirkimo objekto ar pirkimo dokumentų nuostatų – kilusius klausimus tiekėjas turi užduoti pirkimo sąlygų ‎9 skyriuje „Pirkimo dokumentų paaiškinimas ir patikslinimas“ nustatyta tvarka ir terminais. Tiekėjai, norintys apžiūrėti pirkimo objektą, turi  ne vėliau kaip likus 5 dienoms iki pasiūlymų pateikimo termino pabaigos pateikti perkančiajai organizacijai prašymą, nurodydami pageidaujamą apžiūros laiką. Perkančioji organizacija turi teisę su tiekėju suderinti kitą, nei jo prašyme nurodytą susitikimo laiką. Apie konkrečią apžiūros datą, laiką ir vietą bus paskelbta atskiru pranešimu CVP IS ir išsiųsta tiekėjams CVP IS susirašinėjimo priemonėmis. Tiekėjai, norintys dalyvauti apžiūroje, iki apžiūros pradžios turi atsiųsti vardus ir pavardes asmenų, ketinančių dalyvauti apžiūroje.
		
	3. TIEKĖJŲ PAŠALINIMO PAGRINDAI, REIKALAUJAMI KVALIFIKACIJOS REIKALAVIMAI IR, JEIGU TAIKYTINA, KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI	
	
	3.1. Perkančioji organizacija tikrins tiekėjo ir ūkio subjektų, kurių pajėgumais remiasi tiekėjas siekdamas pagrįsti atitikimą kvalifikaciniams reikalavimams, pašalinimo pagrindų, kurie nurodyti pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nebuvimą. Tiekėjas ir subtiekėjai, kurių pajėgumais remiasi tiekėjas pagrįsdamas atitikimą pirkimo sąlygose nurodytiems kvalifikaciniams reikalavimams, kartu su pasiūlymu turi pateikti užpildytą pirkimo sąlygų 5 priedą „Europos bendrasis viešųjų pirkimų dokumentas (EBVPD)“ pagal VPĮ 50 straipsnyje nustatytus reikalavimus. EBVPD pildomas jį įkėlus į Viešųjų pirkimų tarnybos interneto svetainę https://ebvpd.eviesiejipirkimai.lt/espd-web/ ir užpildžius bei atsisiuntus pateikiamas su pasiūlymu. Atskirą EBVPD pildo tiekėjas, kiekvienas tiekėjų grupės narys (jeigu pasiūlymą teikia tiekėjų grupė), kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį. Fiziniams asmenims, kuriuos tiekėjas ketina įdarbinti pirkimo laimėjimo atveju ir kurių pajėgumais tiekėjas remiasi pagal VPĮ 49 straipsnį, EBVPD pildyti nereikia. Tikrinimas atliekamas šia tvarka:	
	3.1.1. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji: turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis šiuos dokumentus jau turi iš ankstesnių pirkimo procedūrų.	
	3.1.2. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą kartu su pasiūlymu.  Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo.
3.1.3. Perkančioji organizacija netikrina subtiekėjų ar ūkio subjektų, kurių pajėgumais tiekėjas nesiremia, pašalinimo pagrindų.	
	3.1.4. Perkančioji organizacija, vadovaudamasi VPĮ 46 straipsnio 10 dalimi, gali nepašalinti tiekėjo iš pirkimo procedūros, jei tiekėjas atitinka šiame straipsnyje numatytas abi sąlygas kartu:
[bookmark: part_d40db27ef21a4719bcef2d852f779f83]1) tiekėjas pateikė perkančiajai organizacijai informaciją apie tai, kad ėmėsi šių priemonių:
a) savanoriškai sumokėjo arba įsipareigojo sumokėti kompensaciją už žalą, padarytą dėl VPĮ 46 str. 
[bookmark: part_3cbbeeffd4de48aa96da13baee1ae6f2]1, 4 ar 6 dalyje nurodytos nusikalstamos veikos arba pažeidimo, jeigu taikytina;
b) bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo
[bookmark: part_14860a0a5c8d43179bd3ff43cc5442f4]padarytą nusikalstamą veiką ar pažeidimą, jeigu taikytina;
c) ėmėsi techninių, organizacinių, personalo valdymo priemonių, skirtų tolesnių nusikalstamų veikų
[bookmark: part_e6a1b655e2004e74adf1e8fd5215e66e]ar pažeidimų prevencijai;
2) perkančioji organizacija įvertino tiekėjo informaciją, pateiktą pagal šios dalies 1 punktą, ir priėmė
motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra
pakankamos. Šių priemonių pakankamumas vertinamas atsižvelgiant į nusikalstamos veikos ar
pažeidimo rimtumą ir aplinkybes. Perkančioji organizacija turi pateikti tiekėjui motyvuotą sprendimą
raštu ne vėliau kaip per 10 dienų nuo šios dalies 1 punkte nurodytos tiekėjo informacijos gavimo.
3.1.5. Jei tiekėjas negali pateikti kurių nors pašalinimo pagrindų nebuvimą pagrindžiančių dokumentų reikalaujamų pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija ar oficialia tiekėjo deklaracija Viešųjų pirkimų įstatymo 51 straipsnio 3 dalyje nustatytais atvejais ir tvarka.	
	3.1.6. Užsienio valstybės tiekėjas, išskyrus tiekėją, kuris yra registruotas Lietuvos Respublikos Užsienio reikalų ministerijos interneto puslapyje adresu: https://keliauk.urm.lt/gyvenantiems-uzsienyje/konsulines-funkcijos-lietuvos-pilieciams/dokumentu-legalizavimas-ir-tvirtinimas-pazyma-apostille/valstybes-kuriu-isduoti-oficialus-dokumentai-atleidziami-nuo-legalizavimo-ar-tvirtinimo-pazyma-apostille nurodytose valstybėse, pateikia legalizuotus Apostille pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nurodytus dokumentus. Legalizavimas atliekamas, vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).	
	3.2. Tiekėjas, dalyvaujantis pirkime, turi atitikti pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nurodytus kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų. Tiekėjas pasiūlyme turi deklaruoti atitikimą kvalifikaciniams reikalavimams kartu su pasiūlymu pateikdamas EBVPD. Kvalifikaciją pagrindžiančių dokumentų prašoma ir jie tikrinami tik galimo laimėtojo, išskyrus atvejus, kai perkančioji organizacija pasiūlymų vertinimo metu, vadovaujantis pirkimo sąlygų 3.2.3 punktu, nusprendžia kitaip. Tiekėjas gavęs perkančiosios organizacijos pranešimą, kad jo pasiūlymas gali būti pripažintas laimėjusiu, privalo pateikti pirkimo sąlygų 4 priede „Tiekėjų pašalinimo pagrindai, kvalifikacijos reikalavimai tiekėjui ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“ nurodytus kvalifikaciją pagrindžiančius dokumentus, laikantis šių reikalavimų:	
	3.2.1. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams (jei taikomi), turi būti įgyti iki pasiūlymų pateikimo termino pabaigos (susipažinimo su pasiūlymais dienos).	
	3.2.2. Perkančioji organizacija nereikalauja iš tiekėjo pateikti dokumentų, patvirtinančių atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis ar šiuos dokumentus jau turi iš ankstesnių pirkimo procedūrų.	
	3.2.3. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.	
	3.2.4. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti Europos bendrojo viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų.	
	3.3. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. 
3.4. Savo pasiūlyme tiekėjas turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti. 
3.5. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.
	
	4. TIEKĖJŲ GRUPĖS DALYVAVIMAS PIRKIMO PROCEDŪROSE, RĖMIMASIS KITŲ ŪKIO SUBJEKTŲ PAJĖGUMAIS	
	
	4.1. Jei pirkimo procedūrose dalyvauja tiekėjų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja tiekėjų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).	
	4.2. Perkančioji organizacija nereikalauja, kad tiekėjų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši tiekėjų grupė įgautų tam tikrą teisinę formą.	4.3. Tiekėjas gali remtis kitų ūkio subjektų pajėgumais siekdamas atitikti pirkimo dokumentuose perkančiosios organizacijos nustatytus kvalifikacijos reikalavimus: reikalavimą turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi); finansinio ir ekonominio pajėgumo reikalavimus; techninio ir profesinio pajėgumo reikalavimus. Šiais ūkio subjektais laikomi ir fiziniai asmenys, kurie pirkimo laimėjimo ir pirkimo sutarties sudarymo atveju bus įdarbinti tiekėjo ar jo pasitelkiamo ūkio subjekto. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme.	
	4.4. Paslaugų teikimo ar darbų įsigijimo atvejais, perkančiajai organizacijai nustačius kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.	
	4.5. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.	
	4.6. Tiekėjas remiasi tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą perkančiajai organizacijai pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu. Tokiomis pačiomis sąlygomis tiekėjų grupė gali remtis tiekėjų grupės dalyvių arba kitų ūkio subjektų pajėgumais. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal Viešųjų pirkimų įstatymo 46 straipsnį perkančiosios organizacijos nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.	
	4.7. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, tikrina perkančioji organizacija. Tiekėjas turi pateikti dokumentus, įrodančius tokių išteklių prieinamumą. Įrodymui pateikiamos pirkimo sutarčių ar kitų dokumentų kopijos, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.	
	4.8. Tais atvejais, kai tiekėjas remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, perkančioji organizacija reikalauja, kad visų tų ūkio subjektų atsakomybė būtų solidari. Įrodymui pateikiamos sutarčių ar kitų dokumentų kopijos, patvirtinančios, kad ūkio subjektai, kurių pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.
4.9. Duomenis apie subrangovus turi pateikti įgaliotas bendrą pasiūlymą pateikti tiekėjas. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas, kuris kartu pateikia savo ir kitų tiekėjų grupės narių dokumentus, pagrindžiančius pašalinimo pagrindų nebuvimą ir atitikimą keliamiems kvalifikacijos reikalavimams.
	
	5. PASIŪLYMŲ RENGIMAS, PATEIKIMAS, KEITIMAS	
	
	5.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba tiekėjų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kito tiekėjo, pateikusio pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.		
	5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.	
	5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, xlsx, docx ir kt.).	
	5.4. Pasiūlymas turi būti pateiktas iki skelbime apie pirkimą nurodyto pasiūlymų pateikimo termino pabaigos.	
	5.5. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.6. Tiekėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.	
	5.7. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Jei atitinkami dokumentai yra išduoti kita, nei reikalaujama kalba, turi būti pateiktas tinkamai patvirtintas vertimas į lietuvių kalbą. Tinkamu vertimu yra laikomas vertimas, kuris yra patvirtintas vertėjo (tiekėjo arba vertimo biuro darbuotojo) parašu ir/ar vertimo biuro (tiekėjo) antspaudu (jeigu turi) arba tiekėjo vadovo arba jo įgalioto asmens parašu (Pateikiami skenuoti dokumentai elektroninėje formoje). Siūlomų prekių atitikimą keliamus techninius reikalavimus apibūdinančių normatyvinių dokumentų (standartų, techninių sąlygų ir kt.) vertimo nereikia, jeigu jie išduoti anglų kalba.	
	5.8. Pasiūlymas turi galioti ne trumpiau nei 120 dienų nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.	
	5.9. Pasiūlyme nurodomi įkainiai/kaina pateikiami eurais. Apskaičiuojant įkainį/kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo įkainius/kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui. Įkainiai/kainos visuose pasiūlymo dokumentuose turi būti įrašomos apvalinant dviem skaitmenimis po kablelio.	
5.10. Teikdamas pasiūlymą, tiekėjas į siūlomą kainą/įkainį turi įskaičiuoti visas išlaidas ir visus mokesčius, turi prisiimti riziką už visas išlaidas, kurias, teikdamas pasiūlymą ir laikydamasis pirkimo dokumentuose nustatytų reikalavimų, privalėjo įskaičiuoti į bendrą pasiūlymo kainą.
5.11. Tiekėjai yra atsakingi už rūpestingą visų pirkimo dokumentų ir pirkimo objekto išnagrinėjimą, t. y. tiekėjai turi įvertinti reikiamus atlikti darbus pagal pridedamo projekto technines specifikacijas, pirkimo objekto specifiką reglamentuojančius teisės aktus bei įsivertinti visas galimas rizikas. 
5.12. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą paskelbiama CVP IS ir pranešama prie pirkimo CVP IS prisijungusiems tiekėjams.	
	5.13. Pasiūlymas turi būti pateikiamas CVP IS priemonėmis, kurį turi sudaryti užpildyta pasiūlymo forma, parengta pagal pirkimo sąlygų 2 priedą „Pasiūlymo forma“ ir šie pasiūlymo priedai:
	5.13.1. Jungtinės veiklos sutarties kopija (jeigu pasiūlymą teikia tiekėjų grupė).	
	5.13.2. Įgaliojimas pateikti pasiūlymą (jeigu pasiūlymą pateikia ne tiekėjo vadovas).	
	5.13.3. Užpildytas Europos bendrasis viešųjų pirkimų dokumentas (EBVPD) parengtas pagal pirkimo sąlygų 5 priedą „Europos bendrasis viešųjų pirkimų dokumentas (EBVPD)“.
5.13.4. Pasiūlymo galiojimo užtikrinimo dokumentas (jeigu reikalaujama).
5.13.5. Galimybę pasinaudoti kitų ūkio subjektų ištekliais patvirtinantys dokumentai (jei tiekėjas remiasi kitų ūkio subjektų kvalifikacija).	
5.13.6. Veiklų sąrašas.
5.14. Tiekėjo pasiūlymą sudaro CVP IS priemonėmis pateiktos informacijos ir dokumentų visuma.	5.15. Pasiūlymas privalo būti pasirašytas originaliu saugiu elektroniniu parašu, atitinkančiu teisės aktų reikalavimus.
5.16. Pasiūlymo kainą tiekėjas turi skaičiuoti vadovaujantis statinių statybos skaičiuojamųjų kainų palyginamaisiais ekonominiais rodikliais, detaliais bei sustambintais statybos darbų ir resursų kainų kainynais. 
5.17. Perkančioji organizacija nereikalauja iš tiekėjo kartu su pasiūlymu pateikti užpildytų darbų lokalinių sąmatų. Lokalinės sąmatos teikiamos sutarties vykdymo laikotarpyje prieš pradedant statybos darbų vykdymą.
5.18. Tiekėjas pasiūlymo kainą skaičiuoja taip, kad visi darbai, nurodyti pirkimo dokumentuose, jų prieduose ir su jais susijusios paslaugos būtų technologiškai įvykdomi be papildomų darbų ir medžiagų, bei įvertina visas išlaidas būtinas perkamiems darbams atlikti. Inžinerinių paslaugų (kadastrinių matavimų atlikimas, vykdymo dokumentacijos, kadastrinių matavimo bylų parengimo ir kitų inžinerinių paslaugų) papildomai įsivertinti nereikia: tiekėjai rengdami sąmatas neįsivertina inžinerinių paslaugų (neįtraukia šių išlaidų į darbų įkainius), o jas nurodo tik pasiūlymo formoje. Darbai, medžiagos, gaminiai, konstrukcijos bei prietaisai ir įrenginiai turi būti įkainoti techninėse specifikacijose numatytą kokybę atitinkančiomis kainomis. Statybinės medžiagos, konstrukcijos ir įrenginiai turi būti nauji, sukomplektuoti su visais būtinais priedais be mechaninių arba kitokių pažeidimų. Įrenginių našumas, gabaritai, higieniniai, energetiniai ir kiti rodikliai turi atitikti techninių specifikacijų reikalavimus, įrenginiai apsaugoti nuo galimų perkrovų, trumpojo elektros jungimo. Šie kokybės reikalavimai netaikomi jei panaudojamos perkančiosios organizacijos tiekiamos arba projekte numatytos grįžtamos medžiagos, gaminiai, konstrukcijos, prietaisai ar įrenginiai. Neįkainojus kurių nors medžiagų, gaminių, konstrukcijų, prietaisų, įrenginių arba komplektuojančių priedų pateiktų darbų kiekių žiniaraščiuose, laikoma, kad šios medžiagos, gaminiai, konstrukcijos, prietaisai, įrenginiai ir komplektuojantys priedai įvertinti pasiūlyme ir patiekiami, montuojami ar atliekami nemokamai.
  5.19.  Į pasiūlymo kainą turi būti įskaityti visi mokesčiai (įskaitant PVM, išskyrus 14.3 punkte nurodytus atvejus) ir visos tiekėjo išlaidos, galinčios turėti įtakos kainai. Tais atvejais, kai pagal galiojančius teisės aktus tiekėjui nereikia mokėti PVM, tiekėjas siūlo kainas be PVM ir privalo nurodyti priežastis, dėl kurių jis PVM nemoka. Įkainiai/kainos visuose pasiūlymo dokumentuose turi būti įrašomos apvalinant dviem skaitmenimis po kablelio. 
5.20. Pirkime dalyvaujantis tiekėjas – savo srities profesionalas, kompetentingas suprasti pirkimo objekto specifiką ir turintis prisiimti su tuo susijusią riziką – turi visus reikiamus darbus numatyti ir įvertinti prieš pateikdamas pirkimo pasiūlymą, t. y. iki pasiūlymų pateikimo termino pabaigos (pagal poreikį apžiūrėti objektą, pateikti paklausimus ar pan.).
5.21. Tiekėjas pasiūlymo formoje turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu (taip pat žr. https://vpt.lrv.lt/uploads/vpt/documents/files/LT_versija/E_vedlys/4_convenience/VPI_20str.pdf). Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad pasiūlymas yra nekonfidencialus.	
	5.22. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.	
	5.23. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti neprarasdamas teisės į savo pasiūlymo galiojimo užtikrinimą.	
	
	6. PASIŪLYMŲ ŠIFRAVIMAS	
	
	6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:	
	6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.	
	6.1.2. iki susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).	
	6.2. Tiekėjui užšifravus visą pasiūlymą ir iki susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).	
	
	7. PASIŪLYMŲ GALIOJIMO UŽTIKRINIMAS	
	
	7.1. Tiekėjo pateikiamo pasiūlymo galiojimo užtikrinimas nereikalaujamas.  
		
	8. PAVYZDŽIŲ PATEIKIMAS	
	
	8.1. Siūlomo pirkimo objekto pavyzdžiai nereikalaujami.	
	
	9. PIRKIMO DOKUMENTŲ PAAIŠKINIMAS IR PATIKSLINIMAS	
	
	9.1. Tiekėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus.	
	9.2. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio ar pirkimo objekto keisti nebus galima.	
	9.3. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą paaiškinti (patikslinti) pirkimo dokumentus, jei prašymas yra pateiktas likus ne mažiau kaip 6 kalendorinėms dienoms iki pasiūlymų pateikimo termino pabaigos.		
	9.4. Tiekėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar patikslinimai) pateikiami CVP IS priemonėmis ne vėliau kaip likus 4 kalendorinėms dienoms iki pasiūlymų pateikimo termino pabaigos, jei jų paprašyta laiku. Paaiškinimai ar patikslinimai yra neatsiejama pirkimo dokumentų dalis.	
	9.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.	
	9.6. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus CVP IS priemonėmis.	
	9.7. Tuo atveju, kai patikslinama skelbime apie pirkimą paskelbta informacija (jei taikomas), perkančioji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.	
	9.8. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
9.9. 	Tuo atveju, kai tikslinama paskelbta informacija ar buvo padaryta reikšmingų pirkimo dokumentų pakeitimų, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija sąlygas paaiškina (patikslina) ir negali sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 4 dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami tiekėjams.

	10. SUSIPAŽINIMAS SU GAUTAIS PASIŪLYMAIS	
	
	10.1. Susipažinimas su CVP IS priemonėmis pateiktais tiekėjų pasiūlymais pradedamas ne anksčiau nei po 45 minučių po skelbime apie pirkimą nurodyto pasiūlymų pateikimo termino pabaigos.	
	10.2. Tiekėjai negali dalyvauti susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.	
	
	11. PASIŪLYMŲ NAGRINĖJIMAS	
	
	11.1. Konkursui pateiktus pasiūlymus nagrinėja ir vertina Komisija. Pasiūlymai nagrinėjami, vertinami ir palyginami konfidencialiai, nedalyvaujant pasiūlymus pateikusių tiekėjų atstovams. Komisijos posėdžiuose stebėtojai nedalyvauja.	
	11.2. Šiame pirkime bus taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, jeigu taikytina, ar šis dalyvis laikosi kokybės vadybos sistemos ir (arba) aplinkos apsaugos vadybos sistemos standartų.	
	11.3. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Bet kokiu atveju, kreipiantis dėl dokumentų ar duomenų patikslinimo, Perkančioji organizacija vadovaujasi Pasiūlymų patikslinimo, papildymo ar paaiškinimo taisyklių (patvirtinta Viešųjų pirkimų tarnybos direktoriaus 2022-12-30 įsakymu Nr. 1S-240) 4.1 ir 4.2 punktais.
11.4. Pasiūlymai tikslinami, papildomi arba paaiškinami vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 (aktualios redakcijos).
	11.5. Perkančioji organizacija gali prašyti tiekėjų patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą/įkainio (-ių) (jeigu taikoma įkainių sutartis) arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
	11.5. Kai pateiktame pasiūlyme nurodoma neįprastai maža kaina, Komisija raštu CVP IS priemonėmis prašo tiekėjo pateikti reikalingas pasiūlymo detales, įskaitant kainos sudedamąsias dalis ir skaičiavimus.
11.6. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti tiekėjo, kad jis pirkimo komisijai parodytų atitinkamų dokumentų originalus.	
	
  11.7. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis šio įstatymo reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkančioji organizacija pirkimo dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai. Šios dalies nuostata netaikoma, jeigu perkančioji organizacija ketina pasinaudoti VPĮ 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą.
	
	12. ELEKTRONINIS AUKCIONAS	

12.1. Elektroninis aukcionas nerengiamas.

	13. PASIŪLYMŲ ATMETIMO PRIEŽASTYS	
	
	13.1. Pasiūlymas atmetamas, jeigu:	
	13.1.1. yra bent vienas Viešųjų pirkimų įstatymo 46 straipsnyje (pirkimo sąlygų 4 priedas „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“) nustatytas tiekėjo pašalinimo pagrindas;	
	13.1.2. pasiūlymas neatitinka pirkimo dokumentuose nustatytų reikalavimų.	
	13.1.3. pasiūlymą pateikęs dalyvis neatitinka nustatytų kvalifikacijos reikalavimų (pirkimo sąlygų 4 priedas „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“);	
	13.1.4. dalyvio pasiūlyta kaina yra per didelė ir perkančiajai organizacijai nepriimtina;	
	13.1.5. dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo;	
	13.1.6. pateiktame pasiūlyme nurodyta kaina yra neįprastai maža ( kaina yra laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį) ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;	
	13.1.7. dalyvis, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;	
	13.1.8. perkančiosios organizacijos prašymu, kaip numatyta Viešųjų pirkimų įstatymo 45 straipsnio 3 dalyje, nepatikslino, nepapildė, nepaaiškino ar nepateikė dokumentų ar duomenų pagal Taisyklių reikalavimus.
13.1.9. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus;
13.1.10. dalyvis užšifravo dokumentą, kuriame nurodyta pasiūlymo kaina ir (ar) sąnaudos ir iki susipažinimo su atitinkama pasiūlymo dalimi procedūros (posėdžio) pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi Perkantysis subjektas negalėjo iššifruoti pasiūlymo;
13.1.11. paaiškėjus aplinkybėms, atitinkančioms bent vieną iš VPĮ 45 straipsnio 21 dalyje išvardintų 
13.1.12. tiekėjo pasiūlymas neatitinka sutarties projekto (pirkimo sąlygų 3 priedas) nuostatų;
13.1.13. pasiūlymas neatitinka kitų pirkimo dokumentuose nustatytų reikalavimų, kuriuose nurodoma, jog dėl nustatytos neatitikties dalyvio pasiūlymas bus atmetamas.	
13.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.	
13.3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.	
	
	14. PASIŪLYMŲ VERTINIMAS IR PALYGINIMAS	
	
	14.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama 2 ir 5 prieduose.	
14.2. Visos pasiūlymuose nurodytos kainos vertinamos eurais.
14.2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.	
	14.3. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija turi pati sumokėti pridėtinės vertės mokestį (toliau – PVM) už įsigytą pirkimo objektą į valstybės biudžetą, šis mokestis turi būti įskaičiuojamas į pasiūlymo kainą. Jei tiekėjas pateikiant pasiūlymą mokesčio neįskaičiavo, mokestį įskaičiuoja perkančioji organizacija lygindama pasiūlymus.	
	
	15. PASIŪLYMŲ EILĖ IR LAIMĖTOJO NUSTATYMAS	
	
	15.1. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.	
	15.2. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.	
	15.3. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.	
	15.4. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę, laimėjusį pasiūlymą ir tikslų atidėjimo terminą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.	
	15.5. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 5 darbo dienų nuo pranešimo apie sprendimą sudaryti pirkimo sutartį išsiuntimo dalyviams dienos, išskyrus atvejus, kai vienintelis dalyvis yra tas, su kuriuo sudaroma pirkimo sutartis. Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiosios organizacijos pateikti laimėjusį pasiūlymą. Tokiu atveju VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkančioji organizacija laimėjusį pasiūlymą suinteresuotiems dalyviams gali pateikti teikdama  15.4 punkte nurodytą informaciją.	
	15.6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo dokumentuose nustatytomis sąlygomis, laikoma, kad jis (jie) atsisakė sudaryti pirkimo sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos.	
	
	16. PRETENZIJŲ IR SKUNDŲ NAGRINĖJIMAS	
	
	16.1. Teikėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Ginčų nagrinėjimo tvarka numatyta Viešųjų pirkimų įstatymo VII skyriuje.  	
	
	17. PIRKIMO SUTARTIES PASIRAŠYMAS IR SĄLYGOS	
	
	17.1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia pasirašyti pirkimo sutartį.	
	17.2. Pirkimo sutarties sąlygos pateikiamos pirkimo sąlygų 3 priede „Viešojo pirkimo sutarties projektas“.	
	17.3. Atkreiptinas dėmesys, kad vykdant pirkimo sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus šio straipsnio 12 dalyje nustatytus atvejus. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Šiame straipsnyje elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.	
	
	18. PIRKIMO SĄLYGŲ PRIEDAI	
	
	18.1. Prie pirkimo sąlygų pridedami šie priedai:	
	18.1.1. 1 priedas „Techninis projektas“.	
	18.1.2. 2 priedas „Pasiūlymo forma“.
	18.1.3.  3 priedas „Statybos rangos viešojo pirkimo–pardavimo sutarties projektas“.	
	18.1.4. 4 priedas „Tiekėjų pašalinimo pagrindai, reikalaujami kvalifikacijos reikalavimai ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartai“.	
18.1.5. 5 priedas „Europos bendrasis viešųjų pirkimų dokumentas (EBVPD)“.	
	18.1.6. 6 priedas „Tinkamai įvykdytų sutarčių sąrašas“.
18.1.7. 7 priedas ,,Tiekėjo vadovaujančių darbuotojų (specialistų) ir asmenų, atsakingų už sutarties vykdymą, sąrašas“.
18.1.8. 8 priedas „Veiklų sąrašas“.
18.1.9 9 priedas „Deklaracija dėl atitikimo nacionalinio saugumo interesams“.
18.1.10. 10 priedas „Pasiūlymų vertinimo kriterijai ir sąlygos“.

